હાર્દિક પટેલ સહિત ચાર આરોપીઓ સામે ક્રાઈમ બ્રાન્ચે ચાર્જશીટ રજૂ કરતાની સાથે કોર્ટે તમામ આરોપીઓને ૩૦મીના રોજ હાજર રાખવા જેલ તંત્રને આદેશ કર્યો હતો. જોકે, તે સમયે હાર્દિકને કોર્ટમાં રજૂ કરાયો ન હતો ત્યારે સોમવારે આરોપીઓને પહેલીવાર મેટ્રોપોલિટન કોર્ટ સમક્ષ રજૂ કરવામાં આવશે. આ માટે પહેલાંથી જ સુરક્ષા વ્યવસ્થા ગોઠવી દેવામાં આવી છે. કોર્ટમાં આવતીકાલે તમામ આરોપીઓને ચાર્જશીટની નકલ આપશે અને ત્યારબાદ કેસ કમિટ સહિતની કાર્યવાહી કરશે.